**Информација за кандидате**

**о конкурсном поступку за самостално извршилачко радно место интерни ревизор**

**Позивамо Вас да се пријавите на посао на којем ћете обављати послове интерног ревизора у Општинској управи општине Мало Црниће**

 **–** Позивамо Вас да се пријавите на посао на којем ћете планирати, организовати, водити и контролисати кориснике средстава буџета општине, коришћењем знања из области система финансијског управљања и контроле у јавном сектору, за које је потребно високо образовање**.**

|  |  |  |
| --- | --- | --- |
| 1. **Радно место-интерни ревизор**

Позивамо Вас да се пријавите на посао на којем ћете планирати, организовати, водити и контролисати кориснике средстава буџета општине, коришћењем знања из области система финансијског управљања и контроле у јавном сектору, потребно високо образовање. | **Датум објављивања конкурса**  | *15.05.2024.године* |
|  | **Последњи дан за достављање пријаве на конкурс** | *23.05.2024.године* |
|  | **На шта је посебно важно да обратите пажњу у тексту конкурса** | Обратите пажњу на опис послова на радном месту како бисте проценили да ли Вам овај посао заиста одговара.Проверите да ли испуњавате све услове који се траже за посао, нарочито у делу образовања и радног искуства, јер ако нешто не испуњавате, нећете моћи да учествујете на конкурсу.За овај посао морате да имате 3 године радног искуства на пословима са факултетом 240 ЕСПБ ( економија). |
|  | **Како подносите пријаву на конкурс** | Пријава се подноси **само преко обрасца** који се налази на нашем сајту [www.malocrnice.ls.gov.rs](http://www.malocrnice.ls.gov.rs) и коју можете одштампати.Обавезна поља која су означена \* у обрасцу **обавезно попуните**, јер ако их не попуните нећете моћи да учествујете на овом конкурсу.Пријаву попуњавајте читко и прецизно, јер ако пријава није јасна или су неки подаци лоше уписани па нису јасни, нећемо прихватити Вашу пријаву. |
|  | **Које доказе достављате уз пријаву на конкурс** | Нисте дужни да доставите ниједан други доказ уз пријаву. |
|  | **Када достављате остале доказе који се траже на овом конкурсу** | Све доказе које Вам будемо тражили током конкурса, морате да доставите у року од **5 радних дана** од дана када добијете обавештење.Ако их не доставите у том року, нећете више моћи да учествује на конкурсу. |
|  | **Шта је шифра пријаве** | Шифра пријаве је скуп бројева и слова који ћемо доделити Вашој пријави.О шифри ћете бити обавештени у року од три дана од дана када предате пријаву. |
|  | **Очекивани датум отпочињања изборног поступка** |  *29.05.2024.године* |
|  | **Шта је провера посебних функционалних компетенција (ПФК)** | На овом конкурсу ће се проверавати да ли имате конкретна знања и вештине за рад на месту за које конкуришете. То су посебне функционалне компетенције.Провера ће се вршити Вашим излагањем/одговарањем на питања Комисије (усмена провера).Провераваћемо да ли познајете Посебна функционална компетенција у одређеној области рада - послови ревизије, Посебна функционална компетенција за одређено радно место – планска документа, прописи и акта из надлежности и организације органа и Посебна функционална компетенција за одређено радно место - прописи из делокруга радног места. |
|  | **Како да се припремите за проверу ПФК** | Прописи које се очекује да примените при изради на усменом излагању су (Статут општине Мало Црниће (,,Службени гласник општине Мало Црниће'', број 3/19, 2/22 и 4/24), Одлука о буџету општине Мало Црниће (,,Службени гласник општине Мало Црниће'', број 16/23)), (Закон о буџетском систему (''Службени гласник РС'', бр. 54/09, 73/10, 101/10, 101/11, 93/12, 62/13, 63/13 – испр. 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21-други закон, 138/22 – други закон и 92/23), Правилник о заједничким критеријумима и стандардима за успостављање, функционисање и извештавање о систему финансијског управљања и контроле у јавном сектору (''Службени гласник РС'', бр. 89/19)).Током саме провере биће вам дозвољено да користите текстове наведених прописа, с обзиром на то да нас интересује да ли знате да их примењујете, а не да ли сте их научили напамет.На сајту Службе за управљање кадровима [*https://www.suk.gov.rs/extfile/sr/1643/Provera%20pfk.pdf*](https://www.suk.gov.rs/extfile/sr/1643/Provera%20pfk.pdf)пронаћи ћете примере задатака за проверу ПФК у државним органима. Сличну поставку задатака за проверу компетенција можете очекивати и у овом изборном поступку. |
|  | **Колики је максимум бодова који можете остварити на провери ПФК** | Максимални број бодова који можете остварити у овој фази изборног поступка износи 18. |
|  | **Шта се проверава на завршном разговору** | Када проверимо Ваше ПФК, ако будете успешни и освојите минималан број бодова који Комисија одреди (о томе ће вас Комисија унапред обавестити), позваћемо вас на завршни разговор са Комисијом.На завршном разговору ћемо проверавати вашу мотивацију за рад на послу за који сте се пријавили. |
|  | **Како да се припремите за процену мотивације**  | Мотивацију дефинишемо као нашу унутрашњу снагу да своје понашање усмеримо ка циљу којем тежимо. Тај „покретач у нама” је веома битан за успешно обављање неког посла, те ће на завршном разговору Комисија процењивати колико је изражена ваша мотивација за рад на радном месту за које сте се пријавили.Такође, цениће и ваш однос према организацији. Пристајање уз вредности односи се на усклађеност ваших ставова са вредностима организације у којој желите да радите. Те вредности су: лојалност, професионалност, етичност и сл.За ову врсту разговора са Комисијом припремите се тако што ћете прикупити што више информација о органу и радном месту за које сте поднели пријаву (путем интернет странице, преко познаника, пријатеља…).Добро промислите о кључним детаљима из Ваше биографије, као и о разлозима због којих сте изабрали радно место за које сте се пријавили и припремите се да их адекватно представите. |
|  | **Колики је максимум бодова који можете добити на завршном разговору** | Максимум бодова на завршном разговору који можете добити је 18/21. |
|  | **Како ћете бити обавештавани у вези са конкурсним поступком** | Сва потребна обавештења и позиве за учешће у изборном поступку добијаћете на контакте које сте навели у обрасцу пријаве.Проверавајте редовно своју електронску пошту, као и сајт органа који је огласио конкурс како бисте имали увид у ток поступка. |
|  | **Шта да радите ако желите да уложите жалбу** | Ако сматрате да су се у изборном поступку десиле неправилности које су могле утицати на исход конкурсног поступка, имате право да затражите да извршите увид у конкурсну документацију, као и да уложите жалбу на:* решење којим је одбачена ваша пријава;
* решење о пријему у радни однос изабраног кандидата (ако сте били кандидат у изборном поступку);
* решење о неуспеху интерног конкурса (ако сте били кандидат у изборном поступку).

На сваком решењу ће писати коме и у ком року можете да се жалите. |
|  | **Коме се можете обратити за подршку у овом конкурсном поступку** | Ако нисте сигурни или имате неке недоумице или нејасноће у вези са овим конкурсом, можете се обратити Јасмини Максић, на тел. 0642807283, радним данима у периоду од 10.00 до 13.00 часова. |